**Uzziņa par tiesību akta projektu Vadības komitejas sēdei**

*08.02.2021.*

|  |  |  |
| --- | --- | --- |
| № | Sniedzamā informācija | Informācija par projektu |
|  | **Ministru kabineta noteikumu projekts „Grozījumi Ministru kabineta 2005.gada 22.marta noteikumos Nr.195 “Sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda izveidošanas, uzkrāšanas un administrēšanas kārtība””** |
|  | Projekta izstrādes nepieciešamības pamatojums | Pašlaik saskaņā ar Sauszemes transportlīdzekļu īpašnieku civiltiesiskās atbildības obligātās apdrošināšanas likuma (turpmāk – OCTA likums) 9.panta pirmo daļu transportlīdzekļa tiesīgajam lietotājam ir iespēja noslēgt sauszemes transportlīdzekļu īpašnieku civiltiesiskās atbildības obligātās apdrošināšanas līgumu (turpmāk - OCTA līgumu) uz trim, sešiem, deviņiem vai 12 mēnešiem, izņemot gadījumu, kad:1) transportlīdzeklis reģistrēts uz laiku. Šādā gadījumā OCTA līgumu var slēgt arī līdz transportlīdzekļa reģistrācijas apliecībā norādītā derīguma termiņa beigām, nepārsniedzot 12 mēnešus;2) transportlīdzeklis noņemts no uzskaites Latvijas Republikā un tam dota atļauja piedalīties ceļu satiksmē. Šādā gadījumā OCTA līgumu var slēgt arī uz transportlīdzekļa reģistrācijas apliecībā norādīto termiņu;3) transportlīdzeklis Eiropas Ekonomikas zonas valstī vai Šveices Konfederācijā atsavināts vai noņemts no uzskaites, lai to izvestu no attiecīgās valsts un reģistrētu Latvijas Republikā. Šādā gadījumā OCTA līgumu slēdz uz 30 dienām;4) transportlīdzeklim izsniegta tranzīta numura karte. Šādā gadījumā OCTA līgumu slēdz uz tranzīta numura kartē norādīto derīguma termiņu;5) transportlīdzeklim izsniegta izmēģinājuma numura karte. Šādā gadījumā OCTA līgumu slēdz uz izmēģinājuma numura kartē norādīto derīguma termiņu, nepārsniedzot 12 mēnešus;6) tirdzniecības uzņēmumam (komersantam) izsniegtas tirdzniecības numura zīmes. Šādā gadījumā OCTA līgumu slēdz uz tirdzniecības numura zīmes derīguma termiņu, nepārsniedzot 12 mēnešus.OCTA likuma 9.panta otrā un trešā daļa nosaka, ka robežapdrošināšanas līgumu slēdz uz laiku no viena mēneša līdz 12 mēnešiem, savukārt starptautisko apdrošināšanas līgumu (Zaļo karti) slēdz uz laiku no 15 dienām līdz 12 mēnešiem. Informējam, ka robežapdrošināšanas līgums ir OCTA līgums, kas tiek noslēgts attiecībā uz transportlīdzekli, kurš reģistrēts valstī, kas nav Eiropas Ekonomikas zonas valsts vai Šveices Konfederācija, ja tā vadītājs nevar uzrādīt Latvijas Republikas teritorijā spēkā esošu OCTA līgumu. Savukārt starptautiskais apdrošināšanas līgums (Zaļā karte) ir OCTA līgums, kas tiek noslēgts attiecībā uz transportlīdzekli, kurš reģistrēts Latvijas Republikā un piedalās ceļu satiksmē valstī, kas ir Zaļās kartes sistēmas dalībvalsts.2021.gada 1.jūlijā stāsies spēkā OCTA likuma 9.panta pirmās daļas ievaddaļas jaunā redakcija, kas paredz, ka OCTA līgumu var noslēgt arī uz vienu mēnesi. Tādējādi, sākot ar 2021.gada 1.jūliju transportlīdzekļa tiesīgajam lietotājam būs iespēja noslēgt OCTA līgumu uz vienu, trim, sešiem, deviņiem vai 12 mēnešiem, ņemot vērā attiecīgos izņēmuma gadījumus. Saskaņā ar OCTA likuma 51.panta pirmo daļu apdrošinātājiem ir pienākums izveidot un Latvijas Transportlīdzekļu apdrošinātāju birojam ir pienākums administrēt sauszemes transportlīdzekļu īpašnieku civiltiesiskās atbildības obligātās apdrošināšanas garantijas fondu (turpmāk – Garantijas fonds), kura mērķis ir nodrošināt apdrošināšanas atlīdzības izmaksu OCTA likuma 51.pantā minēto zaudējumu un izdevumu segšanai. Garantijas fonda izveidošanas, uzkrāšanas un administrēšanas kārtību nosaka Ministru kabineta 2005.gada 22.marta noteikumiem Nr.195 “Sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda izveidošanas, uzkrāšanas un administrēšanas kārtība”. Minētie Ministru kabineta noteikumi nosaka apdrošinātāja pienākumu no katra OCTA līguma prēmijas aprēķināt un iemaksāt OCTA garantijas fondā daļu no saņemtās apdrošināšanas prēmijas, t.i., ikmēneša atskaitījumu. Ikmēneša atskaitījuma apmērs ir noteikts kā nemainīga summa, ievērojot transportlīdzekļa veidu un OCTA līguma darbības termiņu. Līdz ar to ir nepieciešams izstrādāt Ministru kabineta noteikumu projektu „Grozījumi Ministru kabineta 2005.gada 22.marta noteikumos Nr.195 “Sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda izveidošanas, uzkrāšanas un administrēšanas kārtība”” (turpmāk – noteikumu projekts), lai noteiktu ikmēneša atskaitījuma apmēru par OCTA līgumu, ņemot vērā OCTA likuma 9.pantā noteiktos OCTA līguma darbības termiņus un attiecīgos izņēmuma gadījumus.  |
|  | Vadības darba plāna uzdevuma numurs un tā izpildes termiņš (ja nepieciešams) | Nav attiecināms. |
|  | Projekta īss saturs | Noteikumu projekts paredz grozījumus Ministru kabineta 2005.gada 22.marta noteikumu Nr.195 “Sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda izveidošanas, uzkrāšanas un administrēšanas kārtība” pielikuma tabulā, nosakot ikmēneša atskaitījumu apmēru par OCTA līgumu, kurš ir noslēgts ar darbības termiņu:1) līdz 3 mēnešiem;2) no 3 mēnešiem un 1 dienas līdz 6 mēnešiem;3) no 6 mēnešiem un 1 dienas līdz 9 mēnešiem;4) no 9 mēnešiem un 1 dienas līdz 12 mēnešiem. |
|  | Iespējamie risinājuma varianti (ja nepieciešams) | Nav citi risinājumi. |
|  | Par projektu nosakāmā atbildīgā amatpersona | Finanšu ministrijas Finanšu tirgus politikas departamenta direktore Aija Zitcere |
|  | Nosakāmais projekta sagatavotājs (ja nepieciešams) | Finanšu ministrijas Finanšu tirgus politikas departamenta Kapitāla tirgus un apdrošināšanas politikas nodaļas juriskonsulte Inese Albova |
|  | Darba grupas vadītājs un iespējamais sastāvs (ja nepieciešams) | Darba grupa nav nepieciešama. |
|  | Sabiedrības līdzdalība | Uzziņa tiks publicēta Finanšu ministrijas tīmekļa vietnē sadaļā “Sabiedrības līdzdalība”, kurā noteiktais termiņš sabiedrības līdzdalībai ir 22.­­02.2021. Līdz ar to sabiedrības pārstāvji un tirgus dalībnieki varēs līdzdarboties noteikumu projekta izstrādē, rakstveidā sniedzot viedokļus. Tāpat sabiedrības pārstāvji varēs sniegt viedokļus par noteikumu projektu pēc tā izsludināšanas Valsts sekretāru sanāksmē. |
|  | Ministrijas struktūrvienības un padotības iestādēm ar kurām projekts jāsaskaņo | Finanšu ministrijas Juridiskais departaments, Finanšu un kapitāla tirgus komisija. |
|  | Saskaņošanas termiņš | Nosūtīt iekšējai saskaņošanai: 08.02.2021.Saskaņošanas termiņš: 22.02.2021. |
|  | Prognozējamā projekta finansiālā ietekme uz valsts budžetu | Projektā noteiktais regulējums neradīs ietekmi uz valsts budžetu.  |
|  | Tiesību akta pieņemšanas kalendārais plāns | Izsludināt VSS līdz: 01.04.2021. Iesniegt MK līdz: 20.05.2021. |
|  | Uzziņas sagatavotāja | Finanšu ministrijas Finanšu tirgus politikas departamenta Kapitāla tirgus un apdrošināšanas politikas nodaļas juriskonsulte Inese AlbovaTālrunis, e-pasts: 67083857, inese.albova@fm.gov.lv |
|  |

Uzziņu iesniedza: Finanšu ministrijas Finanšu tirgus politikas departamenta Kapitāla tirgus un apdrošināšanas politikas nodaļas juriskonsulte Inese Albova (tālrunis, e-pasts: 67083857, inese.albova@fm.gov.lv)

Uzziņa iesniegta: 04.02.2021.